
Internett:

Internett-tilgang gjennom en 4000/400 Telenor ADSL-linje - delt med resten av huset.

Alt ligger bak en brannvegg som beskytter maskinene mot internet, og det er i utgangspunktet kun tilgang til følgende tjenester fra utleiedelen:

· Web (surfing/nettbank m.m.)

· Mail ut/inn (POP/IMAP/SMTP)

· Chat (Messenger m.m.)

Fildeling, P2P, Kazaa og lignende er begrenset/stengt.

Gi beskjed om det er noe som ikke fungerer, så ser vi hva som kan gjøres.

Teknisk:

Spredenett:
CAT5 kablet nett, 1 uttak i hvert soverrom, 2 uttak i stue

LAN: 

10/100Mbit, 4 ports switch plassert i bod

WLAN:

802.11b, 11(22) Mbit trådløst nett

SSID:

villmarkstoppen.net

Kanal:

9

Kryptering: 
I utgangspunktet ikke, men det kan settes opp WEP/WPA-PSK etter ønske.

DHCP-server deler ut IP i adresserange 192.168.3.11-192.168.3.254 for både trådløst og kablet utstyr.

Brannvern:

3 optiske, trådløst sammenkoblede Deltronic røkvarslere, en i hvert soverom samt en i stue. 

Går alarmen på en varsler alle tre.  Etter 3 minutt varsling vil det også gå alarm i resten av huset.

Brannslukker: 6kg pulverapparat er montert i bod ved varmtvannstank

Vann:

Hovedkran for utleiedel er plassert i bod, sammen med koblingsskap for rør-i-rør-systemet og varmtvannstanken.

Det er montert en vannalarm i vaskskapet på kjøkkenet med føler under oppvaskmaskinen.

Denne vil alarmere om det oppstår lekkasje i oppvaskmaskinen – i så fall: 

Slå av oppvaskmaskinen, steng kranen (liten arm på kjøkkenkran vippes rett opp) og gi beskjed.

Batteriene kan testes ved å trykke inn knappen på alarmen:

· Grønn lysdiode er OK. 

· Rød lysdiode eller ikke lys – gi beskjed så får vi byttet batteriene.

Avtrekk:

Det er montert en avtrekksvifte i bod for avtrekk fra bad og kjøkken, bryter ved badet. 

Oppvarming:

Vannbåren gulvvarme i stue/kjøkken, gang og bad styres av termostater i hvert rom. 

I termostatmodus reguleres temperatur i steg på en grad opp/ned. Et trykk på opp/ned viser innstilt temperatur – flere trykk regulerer denne. Et par sekunder fra siste trykk går termostaten tilbake til å vise aktuell temperatur. 

Termostatene kan også settes i regulatormodus ved at opp/ned-knappene trykkes inn samtidig – da vil f.eks innstilt verdi 5.0 gi oppvarming 50% av tiden, den vil veksle mellom varme/ikke varme uavhengig av romtemperatur.

I tillegg regulerer varmepumpen tilført temperatur på vannet ut fra utetemperaturen.

